અમદાવાદના રાયપુર-ખાડિયા વિસ્તારમાંથી 35 જેટલા ભૂદેવો અબોટીયા પહેરી હાથમાં (ધજા)ના 21 નિશાન સાથે વિસનગરમાં આવી પહોંચી શહેરની ઉમા બાવનની વાડીમાં રાત્રી રોકાણ કર્યું હતું. જ્યારે બે સ્થળોએ પધારમણી કરાઇ હતી. શિવશક્તિ પગપાળા સંઘના અગ્રણી જતીનભાઇ વ્યાસે જણાવ્યું કે, છેલ્લા 15 વર્ષથી સંઘ અંબાજી જાય છે. સંઘે કર્ણમુક્તેશ્વર મહાદેવ સારંગપુરથી ભાદરવા સુદ એકમે પ્રયાણ કર્યું હતું અને નોમના દિવસે અંબાજી પહોંચી નિશાન અર્પણ કરાશે. સંઘમાં કુદરતને હાની થાય તેવી કોઇ વસ્તુનો વપરાશ કરાતો નથી એટલે ઇકો ફ્રેન્ડલી સંઘ કહેવાય છે.